Remi Eriksen

Harry Remi Eriksen (født 1967) er en norsk næringslivsleder. Han er administrerende direktør i DNV Group, et internasjonalt klassifikasjonsselskap med hovedkontor i Bærum. I 2021 ble han utnevnt av Kunnskapsdepartementet til styreleder for Norges teknisk-naturvitenskapelige universitet (NTNU) for perioden 1. august 2021 til 31. juli 2025.

Eriksen er utdannet sivilingeniør fra Norges tekniske høgskole (NTH) i datateknologi og elektronikk, og har fulgt program i administrativ ledelse ved Rice University.

Han er medlem av styret for World Business Council for Sustainable Development og er innvalgt medlem i Norges Tekniske Vitenskapsakademi.

Referanser

Eksterne lenker 
 

Norske næringslivsledere
Norges Tekniske Vitenskapsakademi
Fødselsdato ikke oppgitt